દુનિયાના અંતની કેટલીય ભવિષ્યવાણીઓ સામે આવી ચૂકી છે. હવે એક વાછરડાના જન્મને લઇ દુનિયાના અંતનો દાવો કરાઇ રહ્યો છે. ઇઝરાયલમાં ટૂંક સમયમાં જ દુનિયાના અંતનો સંકેત કરનાર રહસ્યમયી લાલ વાછરડાના જન્મની ચર્ચા થવા લાગી છે. કહેવાય છે કે 2000 વર્ષમાં પહેલી વખત ઇઝરાયલમાં લાલ વાછરડાંનો જન્મ થયો છે. લાલ વાછરડાના સમાચાર સોશિયલ મીડિયા પર જબ્બર વાયરલ થઇ રહ્યાં છે, તેનાથી લોકોમાં ભયનો માહોલ ફેલાયો છે.